The Nanny

***The Nanny*** merupakan drama sitkom Amerika Syarikat yang mula disiarkan pada 3 November 1993 di rangkaian CBS. Ia dibintangi Fran Drescher sebagai "pengasuh bernama Fran" (seperti yang dinyanyikan Ann Hampton Callaway dalam lagu tema yang ditulisnya). Enam musim telah berlalu dan rancangan tersebut telah tamat pada tahun 1999. Begitu juga tayangannya di Malaysia yang dahulu disiarkan di RTM 2. Kini, rancangan ini boleh diikuti di rangkaian ASTRO, saluran Hits HD. Kemudian, pada 18 Januari 2027, ***The Nanny*** disiarkan di TV3 bersiaran setiap Isnin hingga Jumaat jam 12:30 tengah malam hingga 1:00 pagi dan di Mediacorp Suria bermula 10 Julai 2027, setiap Sabtu dan Ahad jam 11:00 malam hingga 11:30 malam.

Rancangan tersebut diterbitkan oleh Sternin/Fraser Ink, Inc. dan High School Sweethearts Productions, dengan kerjasama dan edaran TriStar Television. *The Nanny* diterbitkan khas oleh Drescher dan suaminya ketika itu, Peter Marc Jacobson, yang merupakan buah hatinya ketika sekolah.

Bersama dengan rancangan *[[Rhoda (siri televisyen)|Rhoda]]*, *Seinfeld,* dan *Will & Grace*, ia merupakan komedi Amerika yang berjaya dengan watak Yahudi sebagai eatak utama. Kebanyakan watak dalam siri tersebut (Sylvia, ibunya, Morty, bapanya, dan Yetta, neneknya) dinamakan sempena nama sebenar ahli keluarga Fran Drescher.

## Plot

Plot berkisar tentang Fran Fine yang bersuara sengau (Fran Drescher) dari Flushing (Queens), New York, yang baru keluar dari pekerjaannya sebagai perunding perkahwinan do kedai teman lelakinya, Danny Imperiali, lalu menjual kosmetik dan menyinggah ke rumah seorang berbangsa Inggeris duda kaya yang merupakan penerbit teater Broadway,Maxwell Sheffield (dilakonkan oleh Charles Shaughnessy). Beliau yang ketika itu terdesak memerlukan seorang pengasuh menganggap yang Fran digantar oleh agensi pengasuh lalu melantiknya sebagai pengasuh dan tanpa menolak, Fran menjadi pengasuh kepada tiga anak Maxwell. Keadaan seolah-olah mengizinkan dengan cara Fran membantu Maxwell dan anak-anaknya disamping beberapa "adat dan tabiat di Queens" sehingga membantu keluarga ini menjadi tenang dan bahagia.

Terdapat juga seorang butler yang menguruskan kerja-kerja rumah keluarga Sheffield iaitu Niles (Daniel Davis) yang menyaksikan segala perkara dengan matanya yang cekap dan mengurangkan segala permasalahan dengan sikap jenakanya yang berselamba. Niles sudah lama menyedari yang kehadiran Fran ibarat satu rahmat kerana membawa kepada kemesraan antara keluarga dan menjadi sahabat baiknya memandangkan mereka berdua bekerja untuk Maxwell. Dia juga sering memperkenakan rakan seperniagaan Maxwell iaitu C.C. Babcock (Lauren Lane), dan mereka berdua diibaratkan seperti anjing dan kucing yang sering dengki-mendengki dan menggunakan kata-kata pedas. C.C. juga menunjukkan sikapnya yang duka menyindir ditambah lagi dengan cemburu terhadap Fran memandangkan mereka berdua tergila-gilakan Encik Sheffield. 

Jelas juga yang Encik Shefffield telah terpikat dengan Fran walaupun beliau agak malu untuk mengakuinya dan begitu juga dengan Fran. Buat beberapa tahun pertama Fran sebagai pengasuh di rumah tersebut, penulis memberikan penonton keadaan sama ada mereka akan bersama atau tidak. Sepanjang jalan cerita, mereka memanggil satu sama lain dalam keadaan profesional iaitu sebai "Cik Fine" dan "Encik Sheffield". Pada penghujung musim kelima, mereka berdua berkahwin dan pada musim keenam (terakhir), mereka berdua mendapat bayi kembar. Lebih mengejutkan, mereka menyatukan Niles dan C.C. yang selama ini sering bercakar rupanya mereka menyembunyikan perasaan sebenar mereka.

Muncul juga mereka yang rapat dengan Fran iaitu ibunya yang kuat makan juga beragama Yahudi, Sylvia (yang setiap ketika lapar, dia akan mengambil makanan atau meminta makanan dari watak lain dan menyatakan pelbagai alasan seperti metabolismenya rendah mahupun "Ia terlalu besar untuk kamu"). Begitu juga bapanya yang selalu disebut (tetapi tak pernah kelihatan hinggalah musim terakhir). Neneknya, Yetta yang nyanyuk dan perokok sering memberikan nasihat yang tidak masuk akal dan menganggap yang Maxwell sudah lama menjadi suami Fran dan anak Maxwell yang dijaga adalah anaknya. Val yang merupakan sahabat baik Fran yang bengap turut sering muncul untuk menemaninya mencari suami bersama (kedua-duanya masih bujang) dan sentiasa mengingatkan yang banyak perkara boleh jadi lebih teruk (memandangkan Val lebih bernasib buruk berbanding Fran).

## Komedi

Komedi dalam *The Nanny* dibuat dengan selamba dan bersahaja yang menjadikan siri ini satu kejayaan. Kebanyakannya bergantung kepada peranan watak yang mempunyai sikap dan karenah yang tersendiri. Antaranya:

* Fran sering menceritakan tentang ahli keluarganya apabila muncul satu topik bersesuaian (yang memang banyak sekali ahli keluarga yang telah diceritakan)
* Fran sering menipu tentang usianya
* Pesaing ketat Maxwell Sheffield; Andrew Lloyd Webber
* Nafsu makan Sylvia yang kuat
* Ejekan dan sindiran pedas Niles yang sering ditujukan kepada C.C.
* Tindak balas dingin Babcock yang berlawanan dengan situasi.
* Maggie yang malu dengan lelaki sekitarnya tetapi sangat ingin bertemu janji.
* Brighton yang sering merengek apabila ditimpa kesusahan.
* Gracie yang sering memberikan analisis psikologi walaupun ketika kecil menganggap perkara pelik adalah benar.
* Val yang sangat bengap dan lembap walaupun terhadap keadaan sekeliling.
* Kenyanyukan Yetta.
* C.C. yang tidak mengenali nama anak-anak Maxwell.
* Keghairahan Fran dan Sylvia meminati Barbra Streisand.

Jenaka ini yang dikaitkan dengan perkembangan watak-watak utama membuatkan rancangan ini mudah diikuti berbanding rancangan TV lain yang sering berkisar kepada satu atau dua watak. Unsur konflik pada setiap watak juga menimbulkan komedi sendiri apabila watak tersebut memainkan peranan bersahaja (Fran dan Encik Sheffield, Niles dan Cik Babcock, Maggie dan Brighton).

## Watak
### Utama

### Kemunculan biasa

## Kemunculan khas
### Watak
* Pamela Anderson - Musuh Fran yang merampas teman lelakinya, Heather Biblow
* Bess Armstrong - Mendiang isteri pertama Maxwell, Sara Sheffield
* Scott Baio - Dr. Frankie Cresitelli
* Roseanne Barr - Sepupu Fran Sheila
* Corbin Bernsen - Glen Mitchell
* Milton Berle - Peguam Fran, Pakcik Manny
* Cloris Leachman- Klara Mueller, pengasuh Maxwell ketika kecil
* Ray Charles - Tunang Yetta, Sammy
* Margaret Cho - Caryn
* Joan Collins - Ibu tiri Maxwell, Joan Sheffield
* Coolio - Irwin
* Nancy Frangione - Sepupu Fran, Marsha
* Spalding Gray - Pakar terapi Fran, Dr. Jack Miller
* Lainie Kazan - Makcik Fran, Freida
* Steve Lawrence - Bapa Fran, Morty Fine
* Dorothy Lyman - Peramugari & Sosialit
* Rich Little - Ejen Lembaga Hasil Dalam Negeri
* Lisa Loeb - Chloe
* Jonathan Penner - Bekas majikan dan bekas teman lelaki Fran, Danny Imperiali
* Twiggy (kemunculan pertama), Sophie Ward (lkemunculan kemudian) - Adik perempuan Maxwell, Jocelyn 
* Robert Vaughn - Bapa Maxwell, James Sheffield
* Jon Stewart - Bobby
* Lorna Luft - Sepupu Fran, Susan
* Tyne Daly - Mona, kawan sejawat (pengasuh) Fran
* Maria Conchita Alonso - Adik perempuan tiri Maxwell, Concepcion
* Dan Aykroyd - Tukang pembaikan

### Yang memainkan watak sendiri

* Cindy Adams
* Burt Bacharach
* Bob Barker
* Tom Bergeron
* Peter Bergman
* Michael Bolton
* Eric Braeden
* Dr. Joyce Brothers
* Carol Channing
* Chevy Chase
* Roger Clinton
* Barbara Crampton
* Billy Ray Cyrus
* John Davidson
* Céline Dion
* Donna Douglas
* Erik Estrada

* David Furnish
* Elton John
* Estelle Getty
* Bob Goen
* Hugh Grant
* Florence Griffith Joyner
* Whoopi Goldberg
* Eydie Gorme
* Ron Greschner
* Bryant Gumbel
* Monty Hall
* Marvin Hamlisch
* Roslyn Kind
* Eartha Kitt
* Richard Kline
* Patti LaBelle
* Joe Lando

* Steve Lawrence
* Brook Mahealani Lee
* Jay Leno
* David Letterman
* Shari Lewis
* Alicia Machado
* Howie Mandel
* Marla Maples
* Jayne Meadows
* Lorne Michaels
* Bette Midler
* Les Moonves
* Shemar Moore
* Joshua Morrow
* Martin Mull
* Rosie O'Donnell
* Todd Oldham

* Sally Jessy Raphael
* Melody Thomas Scott
* Ray Romano
* Lynn Redgrave
* Caroline Rhea
* Monica Seles
* Jane Seymour
* Brian Setzer
* Liz Smith
* Elizabeth Taylor
* Alex Trebek
* Donald Trump
* Hunter Tylo
* Bruce Vilanch
* Ben Vereen

## Trivia

* Drescher merupakan rakan kepada pelakon dan model Inggeris Twiggy (Lawson). Plot diilhamkan oleh perbezaan budaya yang dialami Drescher ketika bercuti dengan keluarga Twiggy.

* Anjing Fran Drescher Chester muncul sebagai binatang peliharaan C.C., yang paling jelas wataknya dalam episod ia memusnahkan boneka stokin Shari Lewis, "Lamb Chop."

* Bapa saudara Fran Fine iaitu Pakcik Stanley dan Makcik Rose dilakonkan oleh ibu bapa sebenar Fran Drescher, Morty dan Sylvia Drescher.

* Bapa Fran "Morty" kekal tidak menonjol dalam kamera bagi 5 musim pertama. Penonton sering ditunjukkan watak Morty dengan belakang kepalanya atau rambut palsunya apabila wataknya diperlukan. Walaupun keluarga Sheffield menemui Morty, malah pernah tinggal bersama keluarga FIne ketika ribut salhi dan kemudian berlayar bersama Morty, Sylvia dan Yetta, Maxwell pernah berjenaka "Saya tak pernah jumpa bapa kamu. Tiada siapa yang pernah. Saya tak tahulah dia tu wujud atau tak." Dalam musim ke-6 dan akhir, Morty diberikan lakonan dalam tabir dan dilakonkan oleh Steve Lawrence.

* Loghat Inggeris pelakon Amerika Daniel Davis amat meyakinkan, hingga beberapa peminat British mengatakan dia yang melatih Shaughnessy, yang sebenarnya berasal dari London. 

* Disebabkan Deja Vu, kedua-dua Drescher dan Twiggy, yang melakonkan watak adik Maxwell, juga berlakon dalam sitkom jangka pendek *Princesses*. 

* Drescher juga mengembalikan watak Bobbi Fleckman dari filem 1984 *This Is Spinal Tap* dalam sebuah episod 1996.

* Set yang digunakan dalam episod pertama musim pertama amat berlainan dari siri yang lain. 

* Ahli keluarga perempuan C.C. semua bermula dengan pengulangan kedua-dua huruf awalan iaitu: B.B. (ibu), D.D. (adik), dan G.G (sepupu).

## Lain-lain
Lihat juga *[[The Nanny Reunion: A Nosh to Remember]]*